CELEX: 31983R3627
Language: el
Date: 1983-12-19 00:00:00
Title: Κανονισμός (ΕΟΚ) αριθ. 3627/83 του Συμβουλίου της 19ης Δεκεμβρίου 1983 σχετικά με την εφαρμογή της απόφασης αριθ. 1/83 του συμβουλίου συνεργασίας ΕΟΚ-Ισραήλ για την τροποποίηση του άρθρου 30 του πρωτοκόλλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ

Avis juridique important

|

31983R3627

Κανονισμός (ΕΟΚ) αριθ. 3627/83 του Συμβουλίου της 19ης Δεκεμβρίου 1983 σχετικά με την εφαρμογή της απόφασης αριθ. 1/83 του συμβουλίου συνεργασίας ΕΟΚ-Ισραήλ για την τροποποίηση του άρθρου 30 του πρωτοκόλλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ  

Επίσημη Εφημερίδα αριθ. L 360 της 23/12/1983 σ. 0007 - 0007 Φινλανδική ειδική έκδοση: Κεφάλαιο 2 τόμος 4 σ. 0026  Ισπανική ειδική έκδοση: Κεφάλαιο 02 τόμος 10 σ. 0118  Σουηδική ειδική έκδοση: Κεφάλαιο 2 τόμος 4 σ. 0026  Πορτογαλική ειδική έκδοση : Κεφάλαιο 02 τόμος 10 σ. 0118 

***** ΚΑΝΟΝΙΣΜΟΣ (ΕΟΚ) αριθ. 3627/83 ΤΟΥ ΣΥΜΒΟΥΛΙΟΥ  της 19ης Δεκεμβρίου 1983  σχετικά με την εφαρμογή της απόφασης αριθ. 1/83 του Συμβουλίου Συνεργασίας ΕΟΚ-Ισραήλ για την τροποποίηση του άρθρου 30 του πρωτοκόλλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και του Κράτους του Ισραήλ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, στις 11 Μαΐου 1975, υπογράφηκε συμφωνία μεταξύ της Ευρωπαϊκής Οικονομικής Κοινότητας και του Κράτους του Ισραήλ (1), η οποία άρχισε να ισχύει την 1η Ιουλίου 1975·  ότι, κατ' εφαρμογή του άρθρου 25 του πρωτοκόλλου αριθ. 3 της συμφωνίας, το Συμβούλιο Συνεργασίας εξέδωσε την απόφαση αριθ. 1/83 για την τροποποίηση του άρθρου 30 του εν λόγω πρωτοκόλλου·  ότι η απόφαση αυτή πρέπει να τεθεί σε εφαρμογή στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 1/83 του Συμβουλίου Συνεργασίας ΕΟΚ-Ισραήλ, που επισυνάπτεται στον παρόντα κανονισμό, εφαρμόζεται στην Κοινότητα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1983.  Για το Συμβούλιο  Ο Πρόεδρος  Γ. ΒΑΡΦΗΣ  (1) ΕΕ αριθ. L 136 της 28. 5. 1975, σ. 1.   ΑΠΟΦΑΣΗ αριθ. 1/83 ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΟΚ-ΙΣΡΑΗΛ  της 8ης Δεκεμβρίου 1983  για την τροποποίηση του άρθρου 30 του πρωτοκόλλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και του Κράτους του Ισραήλ  ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητας και του Κράτους του Ισραήλ, που υπογράφηκε στις Βρυξέλλες στις 11 Μαΐου 1975,  το πρωτόκολλο αριθ. 3 της συμφωνίας (1), και ιδίως το άρθρο 25,  Εκτιμώντας:  ότι οι ισχύουσες διατάξεις του άρθρου 30 του πρωτοκόλλου αριθ. 3 προβλέπουν ότι, εκτός αντιθέτου αποφάσεως του Συμβουλίου Συνεργασίας, η απαγόρευση του ευεργετήματος της επιστροφής των δασμών, υπό οποιαδήποτε μορφή, για τα μη καταγόμενα προϊόντα που χρησιμοποιήθηκαν στην παρασκευή καταγόμενων προϊόντων, εφαρμόζεται από την 1η Ιανουαρίου 1984·  ότι, σύμφωνα με το δεύτερο πρόσθετο πρωτόκολλο της συμφωνίας (2), που συνήφθη το 1981, ο ρυθμός του δασμολογικού αφοπλισμού για τα προϊόντα που απαριθμούνται στο παράρτημα Α του πρωτοκόλλου αριθ. 2 της συμφωνίας παρατάθηκε για δύο χρόνια και ότι, ως εκ τούτου, η έναρξη ισχύος, την 1η Ιανουαρίου 1984, της απαγόρευσης που προβλέπεται από το άρθρο 30 του πρωτοκόλλου αριθ. 3 θα μπορούσε να έχει επιζήμιες οικονομικές συνέπειες στις προτιμησιακές συναλλαγές·  ότι το Ισραήλ ενδιαφέρεται να κερδίσει πρόσθετο χρονικό διάστημα, για να προσαρμόσει το τελωνειακό καθεστώς του έτσι ώστε να τεθεί σε εφαρμογή η απαγόρευση αυτή·  ότι, για να υπάρξει ευθυγράμμιση με τις προθεσμίες που έχουν αποφασισθεί σε δασμολογικά θέματα, πρέπει να αναβληθεί για δύο χρόνια η λήξη της σχετικής προθεσμίας,  ΑΠΟΦΑΣΙΖΕΙ:  Άρθρο 1  Το άρθρο 30 του πρωτοκόλλου αριθ. 3 της συμφωνίας αντικαθίσταται από το ακόλουθο κείμενο:  «Άρθρο 30  1. Τα χρησιμοποιηθέντα μη καταγόμενα από την Κοινότητα ή από το Ισραήλ προϊόντα, τα οποία αναφέρονται στο άρθρο 1 των πρωτοκόλλων αριθ. 1 και αριθ. 2, δεν δύνανται να αποτελέσουν αντικείμενο επιστροφής δασμών ή να τύχουν απαλλαγής από αυτούς, υπό οποιαδήποτε μορφή, από την 1η Ιανουαρίου 1986.  2. Ο όρος «δασμοί», όταν χρησιμοποιείται στο παρόν άρθρο και στα προηγούμενα άρθρα, αναφέρεται επίσης και στις φορολογικές επιβαρύνσεις ισοδυνάμου αποτελέσματος προς τους δασμούς.»  Άρθρο 2  Η παρούσα απόφαση αρχίζει να ισχύει την 1η Ιανουαρίου 1984.  Βρυξέλλες, 8 Δεκεμβρίου 1983.  Για το Συμβούλιο Συνεργασίας  Ο Πρόεδρος  Γ. ΒΑΡΦΗΣ  (1) ΕΕ αριθ. L 190 της 29. 7. 1977, σ. 3.  (2) ΕΕ αριθ. L 102 της 14. 4. 1981, σ. 2.